Felix Frang

Felix Ferdinand Frang (myöhemmin Pahlama) (28. lokakuuta 1862 Ikaalinen – 20. huhtikuuta 1932) oli suomalainen taidemaalari, joka tunnetaan lukuisista maalaamistaan alttaritauluista. Hänen poikansa Leo Pahlama oli myös taidemaalari. Kaikkiaan Frangilla oli neljä lasta. Felix Frangin veli oli taide- ja koristemaalari Berndt Frang-Ponsio.Timo Frang : Sukunimet sekaisin, Frangin suvun historiaa ==Elämänvaiheita== Frang aloitti taideopinnot 16-vuotiaana Suomen Taideyhdistyksen (STY:n) piirustuskoulussa Helsingissä opiskellen siellä vuosina 1878–1885. Tuolta ajalta häneltä on säilynyt paljon lyijykynätöitä ja mustalla liidulla tehtyjä piirroksia. Hän oli kolme vuotta 1885–1888 stipendiaattina Düsseldorfissa Saksassa sekä Pariisissa Ranskassa. Frangin avioiduttua perhe asui Ikaalisten kauppalassa pienessä vuokramökissä, missä Frang maalasi myös suuret alttaritaulunsa. Olosuhteet olivat varmasti koko perheelle vaikeat, sillä suuret alttaritaulutkin Frang maalasi siellä asteittain kangasta rullalta päästäen ja taas rullalle käärien. Frang voitti kolmannen palkinnon Helsingin Johanneksenkirkon alttarimaalauskilpailussa. Ensimmäisen ja toisen palkinnon sai Edelfelt, mutta töitä ei koskaan toteutettu. Myöhemmin Eero Järnefelt maalasi alttaritaulun Johanneksenkirkkoon.Saarisalo, s. 104Partiolaisten Miilunvartijat-lehti Palestiinassa hän oli 1925–1926 professori Aapeli Saarisalon perheen vieraana maalaten Kinneretin järven maisemia. Frangin tytär Anna Maria (1898–1957) oli naimisissa Aapeli Saarisalon kanssa.Saarisalo, s. 103Professori Saarisalo oli siihen aikaan tekemässä Raamatunhistoriaan liittyviä arkeologisia tutkimuksia. Kun Saarisalot palasivat Suomeen ja saivat asunnon Helsingin pitäjästä, muutti leskeksi jäänyt Frang heidän luokseen asumaan vuonna 1931. Frang kuoli seuraavana vuonna 20. huhtikuuta 1932 Saarisalojen luona 69-vuotiaana. Pohjoissatakuntalehti 19 alttaritaulun lisäksi Frang on maalannut lukuisia muotokuvia ja muita tilaustöitä. ==Teoksia== * Kristus ristillä, Längelmäen kirkko 1895 * Jeesus ristillä, Viljakkalan kirkko 1896 * Kristuksen kirkastus, Jämijärven kirkko 1897 * Kristuksen ristiinnaulitseminen, Suoniemen kirkko 1903 * Kristus kirkastusvuorella, Kiukaisten kirkko 1904 * Jeesus herättää nukkuvat opetuslapset Getsemanessa pettäjän lähestyessä, Reposaaren kirkko 1906 * Kristus ristillä, Pirkkalan (nykyinen Nokia) kirkko 1907 * Kristus kirkastusvuorella, Lopen kirkko * Kristus ristillä, Mouhijärven kirkko 1918 * Kristuksen kirkastuminen, Kankaanpään kirkko 1922 * Ylösnousemus, Vähänkyrön siunauskappeli (hautausmaan kappeli), 1923 Frangin maalaamat alttaritaulut ovat myös seuraavissa kirkoissa: Multia 1912, Iitti 1917, Pusula 1921, Joutseno (nyk. sijoitettu Joutsenon Pulpin seurakuntakeskukseen) 1923, Savitaipaleen siunauskappeli 1924, Kiikoinen 1924, Virtasalmi 1926 (tuhoutui tulipalossa 1976) ja Perhon rukoushuone, Urjala 1928.Felix Frang taiteilijamatrikkelissa == Lähteet == * Aapeli Saarisalo: Rymättylän räätälin poika – Silakkapitäjästä suureen maailmaan, 2. painos, WSOY 1975, ISBN 951-0-07293-1 * Felix Frang taiteilijamatrikkelissa * Pohjoissatakuntalehti * Partiolaisten Miilunvartijat-lehti === Viitteet === Luokka:Suomalaiset taidemaalarit Luokka:Vuonna 1862 syntyneet Luokka:Vuonna 1932 kuolleet